În perioada care a durat până ce adevărul a învins în cazul Simonei Halep, familia jucătoarei a trecut prin același stări de amărăciune. Fiecare zi din viața părinților Tania și Stere Halep a purtat aceeași amprentă ca și asupra fostului lider mondial. Verdictul TAS a risipit încordările și ei își pot exprima liber toate trăirile pe care le-au avut. Stere Halep spune acum că l-a durut numărul celor care nu a crezut-o pe Simona și au etichetat-o drept o trișoare și afirmă că niciodată nu trebuia să se întâmple ce s-a întâmplat.
"Era normal, multe voci, chiar și din România au condamnat-o pe Simona că e trișoare. Problema este aici, la noi în țară. Știam de prima dată că o să se întâmple așa.
Eu v-am declarat de prima dată că Dumnezeu are grijă, va rezolva problema, așa cum s-a întâmplat. Ne simțim puțin supărați, pentru că nu trebuia să se întâmple asta.
Astea sunt riscurile vieții. N-am sunat-o încă, acum am ajuns acasă. Ea este la Dubai. Dacă încercați să vă puneți în locul unui părinte, o să vedeți cât este de greu.
După cum știți, și după declarațiile pe care le-a făcut, și postările pe care le-a făcut Simona, ați văzut că a continuat permanet să facă pregătire. Nu a întrerupt pregătirea,așa că e gata să revină pe teren cu fruntea sus și să arate că mai mare ceva de spus în tenis"